
เปิดประชุม เวลา 13.00 น.
	เมื่อที่ประชุมพร้อม นายพิเชฐ นาคนวล ประธานสภาองค์การบริหารส่วนตำบลตลิ่งชัน ได้ดำเนินการประชุม 
ตามระเบียบวาระดังต่อไปนี้
ระเบียบวาระที่ 1 		เรื่องที่ประธานแจ้งให้ที่ประชุมทราบ
ประธานสภาฯ                        แจ้งเรื่องคำสั่งแต่งตั้งรองนายกองค์การบริหารส่วนตำบลตลิ่งชันและเลขานายกองค์การ 
นายพิเชฐ นาคนวล                 บริหารส่วนตำบลตลิ่งชันขอเชิญนายกองค์การบริหารส่วนตำบลตลิ่งชันครับ 
นายก อบต.ตลิ่งชัน                 อ่านคำสั่งองค์การบริหารส่วนตำบลตลิ่งชัน
นายพรภิรม เงินสยาม              คำสั่งองค์การบริหารส่วนตำบลตลิ่งชัน
ที่ ๕๕๒๕๖๙
เรื่อง แต่งตั้งเลขานุการนายกองค์การบริหารส่วนตำบลตลิ่งชัน
ตามที่ได้มีการเลือกตั้งนายกองค์การบริหารส่วนตำบลตลิ่งชัน กรณีคณะกรรมการการเลือกตั้ง 
 ประกาศกำหนดให้มีการเลือกตั้ง ตามมาตรา ๑๔๒ แห่งพระราชบัญญัติการเลือกตั้งสมาชิกสภาท้องถิ่นหรือ                   ผู้บริหารท้องถิ่น พ.ศ.๒๕๖๒ เมื่อวันที่ ๑๑ มกราคม ๒๕๖๙ คณะกรรมการการเลือกตั้งได้ประกาศผลการเลือกตั้ง               ให้นายพรภิรม  เงินสยาม เป็นผู้ได้รับการเลือกตั้งให้ดำรงตำแหน่ง นายกองค์การบริหารส่วนตำบลดลิ่งชัน ตาม
ประกาศคณะกรรมการการเลือกตั้ง ลงวันที่ ๙ กุมภาพันธ์ ๒๕๖๙
อาศัยอำนาจตามความในมาตรา ๕๘/๓ และมาตรา๕๙(๓) แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง(ฉบับที่๗) พ.ศ.๒๕๖๒ นายกองค์การบริหารส่วนตำบลตลิ่งชัน จึงแต่งตั้งให้                      นายสุรศักดิ์ ปานเสน่ห์ ดำรงตำแหน่ง เลขานุการนายกองค์การบริหารส่วนตำบลตลิ่งชัน
ทั้งนี้ ตั้งแต่วันที่ ๑๗ กุมภาพันธ์ พ.ศ.๒๕๖๙ เป็นต้นไป
สั่ง ณ วันที่ ๑๗ กุมภาพันธ์ พ.ศ. ๒๕๖๙
                  
(นายพรภิรม เงินสยาม)
           นายกองค์การบริหารส่วนตำบลตลิ่งชัน

 




      
      คำสั่งองค์การบริหารส่วนตำบลตลิ่งชัน
                     ที่ ๕๓/๒๕๖๙
      เรื่อง แต่งตั้งรองนายกองค์การบริหารส่วนตำบลตลิ่งชัน
ตามที่ได้มีการเลือกตั้งนายกองค์การบริหารส่วนตำบลตลิ่งชัน กรณีคณะกรรมการการเลือกตั้งประกาศกำหนดให้มี
การเลือกตั้ง ตามมาตรา๑๔๒ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.๒๕๖๒ เมื่อวันที่๑ มกราคม๒๕๖๙ คณะกรรมการการเลือกตั้งได้ประกาศผลการเลือกตั้งให้นายพรภิรม เงินสยาม เป็นผู้ได้รับการเลือกตั้งให้ดำรงตำแหน่ง นายกองค์การบริหารส่วนตำบลตลิ่งชัน ตามประกาศคณะกรรมการการเลือกตั้ง ลงวันที่ ๙ กุมภาพันธ์ ๒๕๖๙
        อาศัยอำนาจตามความในมาตรา ๕๘๓ และมาตรา ๕๙๓) แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง(ฉบับที่ ๗) พ.ศ.๒๕๖๒ นายกองค์การบริหารส่วนตำบลตลิ่งชัน จึงแต่งตั้งบุคคลให้ดำรงตำแหน่งรองนายกองค์การบริหารส่วนตำบลตลิ่งชัน ดังต่อไปนี้
๑. นายวุฒิศักดิ์ แก้วประจุ เป็น รองนายกองค์การบริหารส่วนตำบลตลิ่งชัน
        ๒. นางสุภัสสรณ์ บุรินสุวรรณ เป็น รองนายกองค์การบริหารส่วนตำบลตลิ่งชัน
        ให้ผู้ได้รับแต่งตั้งเป็นผู้ช่วยเหลือการบริหารราชการขององค์การบริหารส่วนตำบลตลิ่งชัน ตามที่นายกองค์การบริหารส่วนตำบลตลิ่งชัน มอบหมาย
        ทั้งนี้ ตั้งแต่วันที่ ๑๗ กุมภาพันธ์ พ.ศ.๒๕๖๙ เป็นต้นไป
สั่ง ณ วันที่ ๑๗ กุมภาพันธ์ พ.ศ. ๒๕๖๙


(นายพรภิรม เงินสยาม)
           นายกองค์การบริหารส่วนตำบลตลิ่งชัน

ระเบียบวาระที่ 2                    เรื่องรับรองรายงานการประชุมสภาองค์การบริหารส่วนตำบลตลิ่งชันครั้งแรกเมื่อวันที่ 
                                         18 กุมภาพันธ์ 2569 

ประธานสภาฯ                        - ขอเชิญเลขานุการสภาองค์การบริหารส่วนตำบล สรุปรายงานการประชุมสภาองค์การ       
นายพิเชฐ นาคนวล                  บริหารส่วนตำบลตลิ่งชันครั้งแรก เพื่อให้ที่ประชุมพิจารณารับรอง
นางสาวิตรี พรหมวี	- เลขานุการสภาองค์การบริหารส่วนตำบล สรุปรายงานการประชุมให้ที่ประชุม
เลขานุการสภาฯ	รับทราบ และถ้ามีการแก้ไขเปลี่ยนแปลงสามารถแก้ไขเปลี่ยนแปลงเพิ่มเติมได้ และรายงานการประชุมได้ผ่านการตรวจสอบ และรับรองจากคณะกรรมการตรวจรายงานการประชุมเรียบร้อยแล้ว
ประธานสภาฯ                    ขอแก้ไขเปลี่ยนแปลงรายชื่อผู้เสนอกำหนดสมัยประชุมสามัญประจำปี พ.ศ.2569               นายพิเชฐ นาคนวล                 จาก นายไสว นาคัน ส.อบต.หมู่ที่ 4 เป็นนายสำเริง เปาะทองคำ ส.อบต.หมู่ที่ 7 และมี
สมาชิกท่านใดจะแก้ไขหรือเพิ่มเติมรายงานการประชุม อีกหรือไม่ ถ้าไม่มีถือว่าที่ประชุม
มีมติรับรองรายงานการประชุม
ระเบียบวาระที่ 3                   เรื่องกระทู้ถาม
-ไม่มี
ระเบียบวาระที่ 4                  เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว
-ไม่มี
ระเบียบวาระที่ 5                   เรื่องที่เสนอใหม่ 
5.1 การแถลงนโยบายของนายกองค์การบริหารส่วนตำบลตลิ่งชัน 
(นายพรภิรม เงินสยาม) ต่อสภาองค์การบริหารส่วนตำบลตลิ่งชัน

คำแถลงนโยบาย
ของนายกองค์การบริหารส่วนตำบลตลิ่งชัน
นายพรภิรม เงินสยาม
แถลงต่อสภาองค์การบริหารส่วนตำบลตลิ่งชัน
วันพฤหัสบดีที่ 26  เดือน กุมภาพันธ์  พ.ศ.  2569
ณ ห้องประชุมสภาองค์การบริหารส่วนตำบลตลิ่งชัน
************************
ท่านประธานสภาองค์การบริหารส่วนตำบล และท่านสมาชิกสภาองค์การบริหารส่วนตำบลตลิ่งชันผู้ทรงเกียรติทุกท่าน
	ตามประกาศคณะกรรมการการเลือกตั้ง เรื่อง ผลการเลือกตั้งนายกองค์การบริหารส่วนตำบล อำเภอท่าศาลา จังหวัดนครศรีธรรมราช ลงวันที่ 9 กุมภาพันธ์ 2564 ได้ประกาศรับรองผลการเลือกตั้งนายกองค์การบริหารส่วนตำบลตลิ่งชัน  และพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 มาตรา 58/5 กำหนดไว้ว่าก่อนที่นายกองค์การบริหารส่วนตำบลเข้ารับหน้าที่ให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล  นั้น
	กระผม นายพรภิรม เงินสยาม ได้รับความไว้วางใจจากประชาชนในเขตตำบลตลิ่งชันเลือกกระผมให้มาทำหน้าที่นายกองค์การบริหารส่วนตำบลตลิ่งชัน เพื่อเป็นตัวแทนชาวตำบลตลิ่งชันในการพัฒนาตำบลตลิ่งชันเป็น ระยะเวลา 4 ปี กระผมพร้อมที่จะบริหารงบประมาณให้เป็นไปอย่างมีประสิทธิภาพ และพร้อมจะช่วยเหลือแก้ไขปัญหาความเดือดร้อนของประชาชน เพื่อให้ประชาชนมีความเป็นอยู่ที่ดีขึ้น โดยนำหลักธรรมาภิบาลมาใช้ในการพัฒนา คือ 
         1. หลักนิติธรรม
         2. หลักคุณธรรม
         3. หลักความโปร่งใส
         4. หลักการมีส่วนร่วม
         5. หลักความคุ้มค่า
         6. หลักความรับผิดชอบ
	         นโยบายที่กระผมจะได้แถลงต่อสภาองค์การบริหารส่วนตำบลตลิ่งชันในวันนี้ จะเป็นนโยบายที่จะ นำไปปฏิบัติให้เห็นผลอย่างชัดเจน จะบริหารงบประมาณแบบมีส่วนร่วมที่สนองตอบต่อความต้องการของประชาชน เน้นการให้ประชาชนเข้ามามีส่วนร่วมพัฒนา
ท่านประธานสภาฯ ท่านสมาชิกสภาองค์การบริหารส่วนตำบลตลิ่งชัน ทุกท่านครับ
       การบริหารงานขององค์การบริหารส่วนตำบล ได้ถูกกำหนดให้ปฏิบัติงานตามอำนาจหน้าที่ ตามแผนพัฒนาท้องถิ่น และต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชน
       นโยบายที่กระผมจะแถลงต่อสภาองค์การบริหารส่วนตำบลตลิ่งชันในวันนี้ สอดคล้องกับหลักการดังกล่าวข้างต้น โดยนโยบายที่กำหนดไว้มีทั้งหมด 7 ด้านด้วยกัน ดังนี้
1. นโยบายการพัฒนาด้านโครงสร้างพื้นฐาน
องค์การบริหารส่วนตำบลตลิ่งชันมุ่งมั่นที่จะพัฒนาโครงสร้างพื้นฐานให้ได้
มาตรฐาน เพื่อตอบสนองต่อความต้องการของประชาชนได้อย่างมีประสิทธิภาพ และสอดคล้องกับแผนพัฒนาองค์การบริหารส่วนตำบล โดยมีแนวทาง ดังนี้
    1.1 สร้างและซ่อมแซมถนนในระหว่างหมู่บ้านทุกสาย ทั้งสายหลัก และสายรอง ตลอดจนเส้นทาง ขนส่งเครื่องมือเข้าสู่แหล่งประกอบการทางด้านเกษตรกรรม และการขนส่งผลผลิตทางการเกษตร  โดยจะปรับปรุงให้เป็นถนนที่ได้มาตรฐาน ประชาชนสามารถใช้ประโยชน์ได้ตลอด ปี เช่น ถนนที่เชื่อมต่อระหว่างหมู่บ้าน หรือมีลักษณะที่เป็นเครือข่ายหลักในการเชื่อมโยงกับแผนงานโครงการ ให้เป็นถนนคอนกรีตเสริมเหล็ก ถนนลาดยาง ถนนลูกรัง บดอัดแน่น หรือปรับเกรดให้มีสภาพดีขึ้นสามารถอำนวยความสะดวกในการสัญจรไปมา การขนส่งสินค้าทางการเกษตร และการพาณิชย์ให้มีความสะดวกและรวดเร็วขึ้นเพื่อเป็นการกระจายความเจริญไปยังทุกที่
     1.2 สร้างและปรับปรุงกระบวนการผลิตน้ำประปาหมู่บ้านทั้งตำบล ให้มีความสะอาดเหมาะสมที่จะใช้สำหรับอุปโภคและบริโภค สนับสนุนการดำเนินงานของคณะกรรมการบริหารระบบประปาหมู่บ้าน
 1.3 สร้างและบำรุงรักษาแหล่งน้ำ โดยเพิ่มหรือพัฒนาแหล่งน้ำเพื่อใช้ในการ
อุปโภค บริโภค หรือเพื่อใช้ในด้านการเกษตรให้ครอบคลุมอย่างทั่วถึง
1.4  การจัดให้มีและบำรุงการไฟฟ้าหรือแสงสว่างโดยวิธีอื่น
 1.5 ดำเนินการสาธารณูปโภคและการก่อสร้างอื่นๆ เช่น  สะพาน เป็นต้น
      ๑.6  การจัดให้มีและบำรุงรักษาทางบก ทางน้ำและทางระบายน้ำ
                ๑.7  ดำเนินการการควบคุมอาคาร 
                ๑.8  ดำเนินการด้านการผังเมือง
2. นโยบายการพัฒนาด้านเศรษฐกิจ
                 องค์การบริหารส่วนตำบลตลิ่งชัน จะส่งเสริม สนับสนุน และผลักดันให้มีกระบวนการสร้างรายได้ลดรายจ่ายให้กับประชาชนทุกระดับ โดยจะส่งเสริมแนวทางเศรษฐกิจแบบพอเพียงตามศักยภาพของชุมชนใน ระดับฐานรากของตำบล โดยมีแนวทางดังนี้
2.1 ส่งเสริมการผลิตและจำหน่ายสินค้าทางการเกษตร โดยการฝึกอบรม
ให้ความรู้ด้านวิชาการต่าง ๆ แก่เกษตรกรในตำบล
		2.2 สนับสนุน ส่งเสริม ให้ประชาชนมีความรู้ตามแนวทางพระราชดำริเศรษฐกิจพอเพียง
2.3 พัฒนาอาชีพที่สอดคล้องกับบริบทของชุมชน และความต้องการของตลาดส่งเสริมการนำเทคโนโลยีมาใช้ในการเพิ่มมูลค่าการผลิต




3. นโยบายด้านคนและสังคม
             องค์การบริหารส่วนตำบลตลิ่งชัน ส่งเสริมและสนับสนุนทำให้ตำบลตลิ่งชันเป็นตำบลที่ปลอดภัยน่าอยู่และพัฒนาเกี่ยวกับคุณภาพชีวิตของประชาชน และเยาวชนในตำบลให้มีความเป็นอยู่ที่ดีขึ้น และสร้างโอกาสให้ทุกคนได้รับการบริการอย่างเท่าเทียมกัน โดยมีแนวทางดังนี้
   	    3.1 ส่งเสริมการสร้างชุมชนน่าอยู่ และการสร้างความเข้มแข็ง และความสามัคคีของชุมชน
              3.2 ส่งเสริมการมีส่วนร่วมของกลุ่มองค์กรต่าง ๆ ในตำบล
              3.3 ส่งเสริมสนับสนุนให้ทุกภาคส่วนของสังคม มีส่วนร่วมในกิจกรรมที่เป็นการเสริมสร้างความเข้มแข็งและ 
                   ความอบอุ่นให้แก่ครอบครัว
3.4 สนับสนุนกิจกรรมสร้างระบบความปลอดภัยในชีวิต และทรัพย์สินของประชาชนในตำบล
3.5 ให้การสงเคราะห์ผู้สูงอายุ คนพิการ ผู้ป่วยเอดส์ ผู้ด้อยโอกาสทางสังคม
3.6 ส่งเสริมและเพิ่มคุณค่าของผู้สูงอายุ โดยหากิจกรรมและอาชีพเสริม
3.7 ปรับปรุงที่อยู่อาศัยสำหรับผู้สูงอายุ คนพิการ ซึ่งเป็นผู้มีรายได้น้อย และผู้ยากไร้
3.8 สนับสนุนนโยบายรัฐบาลในการป้องกันและปราบปรามและบำบัดยาเสพติด
4. นโยบายด้านการศึกษาศาสนาวัฒนธรรมและนันทนาการ
             องค์การบริหารส่วนตำบลตลิ่งชัน ส่งเสริมและสนับสนุนระบบการศึกษาทั้งในและนอกระบบอย่างต่อเนื่อง และส่งเสริมให้มีการเรียนรู้ของประชาชนในตำบล การพัฒนาระบบเครือข่ายสารสนเทศเพื่อการ เรียนรู้ชุมชน ตลอดจนการส่งเสริมจริยธรรม วัฒนธรรมท้องถิ่น และรักษาประเพณีท้องถิ่นให้ยั่งยืน โดยมีแนวทางดังนี้
           4.1 ส่งเสริมและสนับสนุนการจัดการศึกษาทั้งในและนอกระบบอย่างต่อเนื่อง
           4.2 พัฒนาศูนย์พัฒนาเด็กเล็กให้น่าอยู่และให้มีประสิทธิภาพ
           4.3 ส่งเสริมให้มีเครือข่ายการเรียนรู้ในชุมชนเพื่อเป็นแหล่งค้นคว้าหาความรู้
           4.4 ส่งเสริมกิจกรรมการกีฬาให้หลากหลายและทั่วถึง
           4.5 ส่งเสริมการเรียนรู้และการศึกษาแบบตลอดชีวิตแก่ประชาชนในตำบล 
           4.6 ส่งเสริมจารีตประเพณีวัฒนธรรมให้เป็นเอกลักษณ์ที่โดดเด่น
           4.7 ส่งเสริมและสนับสนุนการศาสนา ศิลปะวัฒนธรรม ศิลปวัตถุ ขนบธรรมเนียม ประเพณี
           4.8 ส่งเสริมและสนับสนุนให้เด็กและเยาวชน ได้ศึกษาอบรม และเรียนรู้ศาสนา และวัฒนธรรมท้องถิ่น
           4.9 สนับสนุนให้มีการจัดแข่งขันกีฬาในระดับหมู่บ้านและตำบล เพื่อประชาชนสามารถใช้ประโยชน์ ทำกิจกรรมต่าง ๆ ร่วมกัน

5. นโยบายด้านสาธารณสุข
           องค์การบริหารส่วนตำบลตลิ่งชันจะส่งเสริม และสนับสนุนระบบสาธารณสุขให้มีประสิทธิภาพและมีความเข้มแข็ง ตลอดจนสร้างระบบสุขภาพที่ดีให้เกิดขึ้นแก่ประชาชนในตำบล ให้มีสุขภาพแข็งแรง ทั้งทางร่างกายและจิตใจ โดยมีแนวทางดังนี้
5.1 ส่งเสริมระบบสาธารณสุขมูลฐานให้มีความเข้มแข็ง              
5.2 สนับสนุนกิจกรรมอาสาสมัครสาธารณสุขตำบล
5.3 สนับสนุนและส่งเสริมให้ประชาชนในตำบลมีความรู้เกี่ยวกับโรคภัยใช้เจ็บต่างๆพร้อมทั้งป้องกันโรคระบาดและโรคติดต่อ
5.4 การพัฒนาการกำจัดขยะมูลฝอยและสิ่งปฏิกูลในตำบลอย่างเป็นระบบ
           6. นโยบายด้านการเมืองการบริหาร
                 องค์การบริหารส่วนตำบลตลิ่งชันจะบริหารงานโดยยึดหลักธรรมมาภิบาล มุ่งเน้นความโปร่งใสและการมีส่วนร่วม โดยมีแนวทางดังนี้
              6.1 ส่งเสริมสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุขโดยมุ่งเน้นให้ประชาชนมีส่วนร่วมในทุก ๆ ด้าน ได้แก่ การสนับสนุนประชาคมองค์กรประชาชน โดยการ "ร่วมคิด ร่วมทำ ร่วมปฏิบัติ และร่วมรับผลประโยชน์เพื่อประชาชนชาวตำบลตลิ่งชัน”
               6.2 เพิ่มประสิทธิภาพของการประชาสัมพันธ์แบบบูรณาการ เพื่อเป็นการสร้างภาพพจน์ องค์การบริหารส่วนตำบลตลิ่งชัน ให้ประชาชนยอมรับและให้ความเชื่อถือ
               6.3 ปรับเปลี่ยนกระบวนการหรือวิธีการทำงาน โดยนำการบริหารงานแนวใหม่มาใช้ให้มีการจัดการ ระบบการบริหารและการลดขั้นตอนในการปฏิบัติงาน เพื่อตอบสนองความต้องการของประชาชนด้วยความรวดเร็ว และมีประสิทธิภาพ
               6.4 เน้นการบริหารราชการแบบเปิด โดยเปิดโอกาสให้ประชาชนเข้ามามีส่วนร่วม ในการพัฒนาท้องถิ่นมากขึ้น เปิดโอกาสให้ประชาชนเสนอแนะ และแสดงความคิดเห็นร่วมปฏิบัติงานและตรวจสอบ ติดตาม ประเมินผลการปฏิบัติงาน
               6.5 สร้างแรงจูงใจและเพิ่มขวัญและกำลังใจให้ข้าราชการ และผู้ปฏิบัติงานขององค์การบริหารส่วนตำบลตลิ่งชันที่ปฏิบัติงานด้วยความทุ่มเท เสียสละ ผลการปฏิบัติงานดีเด่น และเป็นที่ยอมรับ
               6.6 สนับสนุนเพิ่มศักยภาพของพนักงาน สมาชิกสภาฯ และผู้บริหาร ให้ได้รับการฝึกอบรมได้เพิ่มพูน ความรู้ ทักษะ และมีประสบการณ์ในการทำงานมากยิ่งขึ้งขึ้น
               6.7 บริหารการคลังอย่างมีประสิทธิภาพ โดยเฉพาะการรักษาวินัยทางการคลัง
               6.8 พัฒนารายได้ขององค์การบริหารส่วนตำบลตลิ่งชัน เพื่อพัฒนาท้องถิ่นให้เจริญก้าวหน้าโดยการปรับปรุงระบบการจัดการเก็บภาษีขององค์การบริหารส่วนตำบลให้สะดวก รวดเร็ว และเป็นธรรม
               6.9 จัดซื้อวัสดุ อุปกรณ์ ครุภัณฑ์ ที่จำเป็นต่อการปฏิบัติงานของพนักงาน และเจ้าหน้าที่ให้ พร้อมปฏิบัติหน้าที่บริการประชาชนตำบลตลิ่งชัน
	      6.10 การก่อสร้างอาคารสำนักงาน อบต.ตลิ่งชัน แห่งใหม่
7. นโยบายการพัฒนาด้านการอนุรักษ์สิ่งแวดล้อม ทรัพยากรธรรมชาติ และการพัฒนาการท่องเที่ยว มีแนวทาง ดังนี้
     7.๑  คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
     7.๒  การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
     7.๓ การจัดการ การบำรุงรักษา และการใช้ประโยชน์จากป่าไม้ที่ดิน  ทรัพยากรธรรมชาติและสิ่งแวดล้อม
     7.๔  การดูแลรักษาที่สาธารณะ
     7.5  การพัฒนาแหล่งท่องเที่ยวในตำบล
ท่านประธานสภาฯ  รองประธานสภาฯ  เลขาสภาฯและสมาชิกสภาองค์การบริหารส่วนตำบลตลิ่งชัน ที่เคารพทุกท่านครับ  นโยบายทั้ง 7 ด้าน ที่กระผมได้แถลงต่อสภาดังกล่าวข้างต้น จะไม่สามารถปฏิบัติให้เป็นจริงได้หากไม่ได้รับความร่วมมือและการยอมรับจากสมาชิกสภา กำนัน ผู้ใหญ่บ้าน ผู้นำชุมชน พนักงานองค์การบริหารส่วนตำบลตลิ่งชัน และที่สำคัญอย่างยิ่งคือ จากประชาชนในตำบลตลิ่งชัน ในฐานะที่ได้รับความไว้วางใจจากประชาชนในตำบลตลิ่งชันเลือกให้เข้ามาทำหน้าที่นายกองค์การบริหารส่วนตำบลตลิ่งชัน
ดังนั้นในระยะเวลา 4 ปีต่อไปนี้ กระผมพร้อมทีมงานบริหารจะเป็นผู้ประสานเพื่อขอคำแนะนำและขอความร่วมมือจากทุกฝ่ายตามที่กระผมได้กล่าวมา เพื่อพัฒนาตำบลตลิ่งชันให้มีความเจริญในทุกๆด้าน ให้ประชาชน อยู่ดีกินดีมีคุณภาพชีวิตที่ดีขึ้น ตามนโยบายที่ได้แถลงต่อสภาองค์การบริหารส่วนตำบลตลิ่งชัน ในวันนี้ 
นโยบายที่แถลงในครั้งนี้อาจจะยังมีข้อบกพร่องไม่สมบูรณ์ครบถ้วน กระผมยินดีน้อมรับคำแนะนำจากท่านสมาชิกสภาองค์การบริหารส่วนตำบลและผู้ที่เกี่ยวข้องทั้งหลายเพื่อปรับปรุงในการทำงานให้เกิดประโยชน์สุขแก่องค์การบริหารส่วนตำบลตลิ่งชันของเราครับ
ขอขอบคุณ

นายพรภิรม เงินสยาม
นายกองค์การบริหารส่วนตำบลตลิ่งชัน

ประธานสภาฯ                      นโยบายที่นายกองค์การบริหารส่วนตำบลตลิ่งชันแถลงต่อสภาองค์การบริหารส่วน 
นายพิเชฐ นาคนวล                ตำบลตลิ่งชันทั้ง 7 ด้าน สมาชิกสภาสามารถอภิปรายเพิ่มเติมได้โดยไม่มีการลงมติ
และเมื่อไม่มีสมาชิกสภาท่านใดอภิปรายก็ถือว่านโยบายที่นายกแถลงต่อสภามีความสมบูรณ์ต่อการพัฒนาแล้ว
ระเบีนยบวาระที่ 6             เรื่องอื่นๆ
                                     ไม่มี
ปิดประชุม 14.20 น.


   จดบันทึกการประชุม
    						       สาวิตรี  พรหมวี
   				    (นางสาวิตรี  พรหมวี)                                           
เลขานุการสภาองค์การบริหารส่วนตำบลตลิ่งชัน


  รับรองรายงานการประชุม
       พิเชฐ นาคนวล
    (นายพิเชฐ นาคนวล)
ประธานสภาองค์การบริหารส่วนตำบลตลิ่งชัน
   



